Ponavljanje gradiva br.3, Zagreb

Pomoć pri učenju – **VEĆINA** pitanja

1. Koja se godina smatra godinom nastanka Zagreba i što je tada nastalo?
2. Imamo li podatak iz te godine (prethodno pitanje), a ako ne, prema kojem dokumentu znamo o nastanku Zagreba?
3. Koje se godine spajaju Gradec i Kaptol?
4. Kako se zvao rimski municipij u blizini današnjeg Zagreba i koje je današnje ime tog područja?
5. Što je prisoj, a što osoj?
6. Koji se sportski događaj odvija na početku kalendarske godine na osojnoj strani Medvednice?
7. Kako se zove špilja na JZ Medvednice i zašto se ne može posjećivati od listopada do ožujka?
8. Koja dva dijela čine povijesnu jezgru Zagreba?
9. Kako se zove potok između Gradeca i Kaptola i koji je pritok Savi?
10. Kako se određuju pritoci?
11. Gdje izvire, a gdje je ušće Save?
12. Zašto je Zagreb seizmički aktivno područje?
13. Kada je bio Veliki potres?
14. Kako je izgledala katedrala do Velikog potresa?
15. Koja je bila podloga zagrebačkog grba do kraja 19. stoljeća, a koja je danas?
16. Opiši zagrebački grb.
17. Na kojoj se zgradi nalazi zagrebački grb s crvenom podlogom?
18. Koje je značenje u povijesti imao Gradec, a koje Kaptol?
19. Kada i zašto Gradec dobiva prava ali i obveze kraljevskog grada?
20. Zašto se Zagreb dugo razvijao podalje od Save?
21. Zašto je 1862. godina bitna za nagli razvoj Zagreba?
22. Kako se povećava stanovništvo od 1862.g. do Prvog svjetskog rata?
23. Zašto je pruga iz 1862. godine napravljena na nasipu?
24. Koji se dio grada razvija nakon 1862. godine (između pruge i Ilice)?
25. Kako se razvija Zagreb između dva svjetska rata (tri veća područja)?
26. Na koji se način Zagreb brani od Save nakon velike poplave iz 1964. godine?
27. Kada dolazi do razvoja Novog Zagreba?
28. Zašto se Majka Božja od Kamenitih vrata smatra čudotvornom?

**Neki sakralni objekti u Zagrebu**

* Katedrala (Katedrala Uznesenja Blažene Djevice Marije i svetih Stjepana i Ladislava)– kako je izgledala prije Velikog potresa i kako izgleda danas; kamen od kojeg je građena - vapnenac
* Crkva sv. Marka – grbovi na krovu
* Crkva sv. Mirka (Šestine) – ispred nje je grob Ante Starčevića
* Pravoslavna crkva (Saborna crkva Preobraženja Gospodnjeg) – Preobraženska ulica; pitanja: gdje se nalazi; što znači kada se kaže da su pravoslavne crkve autokefalne; čija je pravoslavna crkva u Preobraženskoj ulici
* Džamija – stara: prostor Meštrovićevog paviljona - džamija je bila u razdoblju Drugog svjetskog rata do 1947. kada se ruše tri minareta; pitanja: gdje se nalazila i u kojem je razdoblju bila džamija; kada je građena je li joj namjena bila da bude džamija; današnja džamija – Borovje; pitanje: u kojem kvartu u Zagrebu je današnja džamija
* Evangelička crkva – Gundulićeva ulica; pitanje: gdje se nalazi crkva
* Grkokatolička crkva (Konkatedrala Sv. Ćirila i Metoda) – u Ćirilometodskoj ulici; pitanje: gdje se nalazi
* Sinagoga – početak Praške ulice; tamo je bila do početka 1940-ih godina; pitanja: za koje je vjernike sinagoga; zašto je srušena; gdje se nalazila sinagoga u Zagrebu